**ΠΡΟΤΕΙΝΟΜΕΝΟ ΘΕΜΑ ΠΑΝΕΛΛΗΝΙΩΝ ΕΞΕΤΑΣΕΩΝ ΕΝΙΑΙΩΝ ΛΥΚΕΙΩΝ**

**ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ**

**ΕΞΕΤΑΖΟΜΕΝΟ ΜΑΘΗΜΑ: ΚΟΙΝΩΝΙΟΛΟΓΙΑ**

**ΟΜΑΔΑ Α**

**ΘΕΜΑ ΠΡΩΤΟ**

**Α1.** Να χαρακτηρίσετε τις προτάσεις που ακολουθούν, γράφοντας στο τετράδιό σας το γράμμα που αντιστοιχεί στην κάθε πρόταση και δίπλα του τη λέξη **Σωστό,** αν η πρόταση είναι σωστή, ή τη λέξη **Λάθος**, αν η πρόταση είναι λανθασμένη:

|  |  |  |
| --- | --- | --- |
|  | Σ | Λ |
| 1. Σύμφωνα με τον Ντάρεντορφ, οι συγκρούσεις στην κοινωνία σχετίζονται αποκλειστικά με την κατοχή πλούτου |  |  |
| 2. Αναπτυγμένες κοινωνίες είναι εκείνες που συγκλίνουν ή αποκλίνουν από τα πρότυπα των χωρών του Τρίτου Κόσμου. |  |  |
| 3. Ο στόχος του κοινωνικού ελέγχου είναι η εξασφάλιση της τήρησης των κανόνων και των αξιών και η αποτροπή της παραβίασης τους από τους πολίτες. |  |  |
| 4. Η εκπαίδευση αποτελεί πρωτογενή φορέα κοινωνικοποίησης. |  |  |
| 5.Κατά τον Ρουσό, η κοινωνία πρέπει να επιβραβεύει τον καθένα ανάλογα με την κοινωνική καταγωγή του. |  |  |

**Μονάδες 15**

Να επιλέξετε τη μοναδική σωστή απάντηση:

**Α.2.**Υποστήριξε ότι οι κοινωνικές επιστήμες θα πρέπει να στοχεύουν στην αλλαγή του κόσμου και όχι μόνο στη μελέτη του.

α. Ντυρκέμ

β. Κοντ

γ. Μαρξ

δ. Μέρτον

**Μονάδες 5**

**Α.3**.Σύμφωνα με τον Μπουρντιέ το εκπαιδευτικό σύστημα :

α. Παρέχει σ όλους τους μαθητές τις ίδιες ευκαιρίες

β. Ευνοεί τους μαθητές που προέρχονται από τα λαϊκά στρώματα

γ. Καταργεί τις κοινωνικές ανισότητες

δ. Ευνοεί τις ανώτερες τάξεις σε βάρος των υπολοίπων

**Μονάδες 5**

**ΘΕΜΑ ΔΕΥΤΕΡΟ**

**Α4**. Ποια υπήρξε η αφορμή διάκρισης του κόσμου σε Πρώτο, Δεύτερο και Τρίτο Κόσμο. Να γίνει σύντομη αναφορά στα χαρακτηριστικά τους.

**Μονάδες 10**

**Α5.**Ποιες είναι οι βασικότερες λειτουργίες του εκπαιδευτικού συστήματος σύμφωνα με τον Μοντιμπέρ;

**Μονάδες 15**

**ΟΜΑΔΑ Β**

**ΘΕΜΑ ΤΡΙΤΟ**

**ΘΕΜΑ Β1:** Τι είναι η κοινωνικοποίηση και μέσω ποιων ψυχο-κοινωνικών μηχανισμών συντελείται;

**Μονάδες 10**

### ΘΕΜΑ Β2: Να αναφερθείτε στις νέες μορφές απασχόλησης που δημιούργησε η εισαγωγή νέων τεχνολογιών στην εργασία.

### Μονάδες 15

**ΘΕΜΑ ΤΕΤΑΡΤΟ**

**ΘΕΜΑ Β3**

### Β.3 Πώς αντιλαμβάνεστε τον όρο πολιτική αλλοτρίωση, ποια τα αίτιά της και πώς μπορεί να αντιμετωπιστεί;

**Μονάδες 12**

**ΘΕΜΑ Β4:** Ποια είναι τα χαρακτηριστικά του κράτους πρόνοιας και τι συμβαίνει σήμερα με τις κοινωνικές παροχές;

**Μονάδες 13**

**ΚΑΛΗ ΕΠΙΤΥΧΙΑ!!!!**